आर्टिफिशियल इंटेलिजेंस यानी कि कृत्रिम बुद्धि जिसका सीधा संबंध मशीनी उपकरण से होता है। यह कंप्यूटर की ऐसी प्रोग्रामिंग है जिसमें मशीन हमारे जीवन से जुड़े काम अपने हाथ में ले लेती हैं। इसमें कोई दो राय नहीं कि कंप्यूटर के आविष्कार और इससे जुड़ी प्रौद्योगिकी में अनवरत हो रहे विकास ने दुनिया और मानव समाज की तस्वीर बदल कर रख दी है। शिक्षा, बैंकिंग, रेल, वायुयान परिवहन, औषधि निर्माण, उपग्रह प्रक्षेपण आदि जैसे मानव जीवन के हर क्षेत्र में कंप्यूटर मनुष्य के एक्सटेंडेड आर्म या उसके सहयोगी की भूमिका निभा रहा है।